



**J0099171**

****

**J0099171J0099171**

**J0099171**

**~18 yanvar 2014~**

****

**"RİYAZİYYAT DÜNYASI"**

**VA sinfi *SSENARİ***

**1. Açılış (müəllim : Fərəcli Dünya)**

* **İmişli rayon kənd məktəbinin direktoru,əməkdar müəllim Malik Aranlı ilə görüş - Malik Aranlı "RİYAZİYYAT DÜNYAMIZDA"**

**2. Himn**

**3. Açılış - Mövzu : Riyaziyyat nədir? (aparıcı Əhməd və Əminə)**

**4. Səhnəcik: "Qanun" (müəllif:Nurlan Quliyeva) ( İştirakçılar: aparıcı-Heydər, Riyaziyyat- İlqar, Təfəkkür-Xumar, Təxəyyül-Günay)**

**5. Mövzu : Riyaziyyat aləminə səyahət (aparıcı Ceyhun və Səbinə)**

**6. Gülüş boxçası: Lətifələr (aparıcı Ceyhun və Səbinə)**

**7. Rəqs (Cəmilə və Əli - "Naz eyləmə")**

**8. Mövzu : “Kainat rəqəmlərdən ibarətdir” (aparıcı Əhməd və Əminə)**

**9. Rəqəmlərə aid ingilis dilində video çarx (** **Counting song 10-digits with lyrics)**

**10. Səhnəcik : Rəqəmlərin mübahisəsi (müəllif : Malik Aranlı) (Counting to Ten Fun! Numbers 1-10)**

**11. Dahilərin həyatından (aparıcı Ceyhun və Səbinə)**

**12. Səhnəcik : Riyaziyyat gündəlik həyatımızda (ideya : Aynur Əliyeva) ( İştirak- çılar: satıcı- İlqar, şagird- Əli, müəllimə-Cəmilə, ana-Şəms)**

**13. Musiqi - Məktəb illəri.**

**14. 20 Yanvarı xatırlatma (çıxış, slayd və şeir - Məmməd Araz - Ayağa dur, Azərbaycan!!!! ) (aparıcı Əhməd və Əminə)**

**15. Musiqi - Azərbaycan (M.Maqomayev)-xorla**

**16. Viktorina ( "Toplama" , "Çıxma", "Vurma" qruplarının yarışması) (aparıcı Ceyhun və Səbinə)**

**17. Yekun (müəllimin son sözü, təşəkkürü və çıxış üçün sözün məktəb rəhbərlik- lərinə, qonaqlara verilməsi)**

.



**1. Açılış.**

**Hörmətli və dəyərli həmkarlar, valideynlər, şagirdlər və dəvətimizi qəbul edib gələn əziz qonaqlar! Çoxdan arzusunda olduğumuz "RİYAZİYYAT DÜNYASI" adlı tədbir bu gün baş tutur. Bu tədbirdə iştirak etdiyiniz üçün hamınızı salamlayır, "xoş gəlmisiniz!" deyirəm. Ümid edirəm ki, bu tədbir hamınızın xoşuna gələcək və tədbiri açıq elan edərək, sizləri bu tədbirə baxmağa dəvət edirəm. Sözü ilk öncə İmişli rayonu Aranlı kənd məktəbinin direktoru əməkdar müəllim, "Riyazi sofizmlər", "Diofant tənlikləri", "Riyazi rebuslar" , "Riyaziyyatdan maraq və əyləncəli çalışmalar", V siniflər üçün "Riyaziyyatdan testlər" və 30-a yaxın elmi-bədii kitab və jurnalların müəllifi olan Malik Aranlıya verirəm. (*Malik Aranlının çıxışı*)**

****

**2. Himn. Şagirdlər aramla səhnəyə daxil olur və musiqi sədaları altında Himnimizi söyləyirlər.**



**3. Mövzu : Riyaziyyat nədir? (aparıcı Əhməd və Əminə)**

**Salam əziz müəllimlərimiz, valideynlər və tədbir iştirakçıları! Sizləri 5a sinfinin hazırladığı *"RİYAZİYYAT DÜNYASI"* adlı tədbirə baxmağa dəvət edirik. Tədbirimiz Riyaziyyata həsr olunduğundan gəlin ilk öncə Riyaziyyat aləminə səyahət edək.**

|  |  |
| --- | --- |
| **Ədədlər nəzəriyyəsindən,**  **Pifaqor fərziyyəsindən,**  **Riyaziyyatın sirrindən**  **Sizə salam gətirmişik.** | **Rəqəmlərin söhbətindən**  **Fiqurların bəhsindən,**  **Ədədlərin tərsindən**  **Sizə salam gətirmişik.** |

**Riyaziyyat- Qədim Yunan sözü olub, "mathema" sözündən götürülüb dilimizdə  hərfi mənası "biliklənmə, elmlənmə, dərk etmə" elmi kimi başa düşülür."Riyaziyyat" sözünə ilk dəfə b.e.ə. 550-ci ildə Pifaqor məktəbində rast gəlinmişdir. Pifaqor həmdə riyaziyyat tarixində ən çox tənlik yaradan alimdir.**

**Riyaziyyat  nədir? Riyaziyyat insanlıq tarixinin ən qədim elmlərindəndir. Bütün elmlərin açarı hesab edilir, onun  köməyilə kainatı anlamaq olar.**

**1. Riyaziyyat - Dünya qanunauyğunluqlarını açmaqda , təbiət və cəmiyyət  hadisələrini öyrənməkdə kainatın sirlərini aşkar etməkdə qüdrətli bir vasitəsidir.**

**2. Riyaziyyat və onun öyrənilməsi fəlsəfəsi əhəmiyyət kəsb edir. O, dünya görüşü xarakterli məsələlərə müdaxilə etməyə qabildir.**


**3. Riyaziyyat elminin də özünə məxsus estetik xüsusiyyətləri, romantikası var. Buna görə də onun öyrənilməsi  əhəmiyyət kəsb edir**

**1. Məhşur Azəbaycan astronomu *N.Tusi söyləmişdir:* Sən 3 yolla ağıllı ola bilərsən... 1.Təcrübə yolu ilə- Bu ən ağır yoldur. 2.Tənqid yolu ilə - bu ən asan yoldur. 3.Düşüncə yolu ilə-bu ən nəcib yoldur.**

**2. Alman riyaziyyatçısı Hilbertə görə, Riyaziyyatın varlıq qüdrəti onun müxtəlif sahələrinin qırılmaz birliyindəndir.**

**3. Fransız imperatoru** [***NAPOLEON***](http://kayzen.az/blog/dahil%C9%99r-maraql%C4%B1/939/napoleon-bonapart.html)***un fikrincə,* Riyaziyyatın inkişaf etdirilm əsi və təkmilləşdirilməsi dövlətin tərəqqisi ilə sıx bağlıdır.**

***4. Raul Bott söyləmişdir:* Riyaziyyatda böyük olmanın iki yolu vardır: birincisi hər kəsdən ağıllı olmaq, ikincisi də hər kəsdən axmaq, lakin təmkinli olmaq.  
 *5. Nyutona görə isə,* Riyaziyyatın elə bir budağı yoxdur ki,nə qədər mücərrəd olursa-olsun,bir gün yaşadığımız dünyada istifadə sahəsi olmasın.  
Riyaziyyatdan bəhs etmişkən, gəlin indi də riyaziyyatın qanunlarını əks etdirən "Qanun" səhnəciyinə baxaq.**

****

**4. "Qanun"**

**(müəllif:Nurlan Quliyeva)**

**( Aparıcı -Heydər, Riyaziyyat - İlqar,**

**Təfəkkür - Xumar, Təxəyyül - Günay )**

**Riyaziyyat təfəkkür dünyasını fəth edərək dedi:**

***Riyaziyyat* - Elmlərin şahıyam!**

***Təfəkkür*:- Oğul, böyük danışma! Səni təxəyyülümdə yaradıb öz dünyamda böyütmüşəm.**

***Riyaziyyat* - Ustad, hirslənməyin! Mən nəinki dünyanın, hətta bütün kainatın şahıyam. Axı elmlər dünyanı öyrənir.**

***Təfəkkür*:- Belə de... Elmdə şahlığını qəbul etdik. Dünyada şahlığını sübut et!**

**Riyaziyyat xeyli fikrə getdi. Təxəyyül köməyinə gəldi. Sözə başladı.**

***Təxəyyül* - Dünyanı riyazi qanunlar idarə edir. Böyük partlayışdan sonra dünya zərrə-zərrə toplanaraq yarandı. İndi hissə-hissə çıxılaraq məhvə doğru gedir. Allah yaratdıqlarına sevgisinin qüvvətini bəxş etmişdir. Lakin nifrət onu bölür və ya kök altına salır. Yaşam həyatın sürətindən asılıdır. Sürətsə, zamana görə dəyişən məkanın törəməsidir. Xeyrin törəməsi xeyirxahları, bədinki isə bədxahları yaradır...**


**Təfəkkür ağıllı Təxəyyülun sözünü kəsib dedi.:**

***Təfəkkür*:- Xeyirxahları inteqralla, bədxahları kök altına sal! Qoy xeyir yüksəlsin, şər alçalsın.**

**Riyaziyyat qələbəsinə sevindi.**

***Riyaziyyat* - Oldu! Dünyanı riyazi qanunlarla yaşadacağam!**

**Təfəkkür gülümsəyərək susdu. Qəlbində söylədi: *Təfəkkür*:- Bizi Yaradan yaşadır!.**


****

**5. Riyaziyyat aləminə səyahət (aparıcı Ceyhun və Səbinə)**

**Sənin üçün sevinclə vuran, üstünlüyü bölən, keçmişi çıxan, gələcəyi toplayan, qəlbinin dərinliyindəki ehtiyacı hesablayıb və hər zaman bütün bütün parçalardan daha böyük olan, işi qurtarandan sonra qalıq kimi bir tərəfə atmayan ən yaxın insana DOST deyilir.Yada ki, riyazi mənada heçə bərabər, hətta say belə olmayan sıfırın nə qədər bizim həyatdakı ən ilahi qüvvəylə, sevgiylə oxşarlığını gözdən keçirək.**

|  |  |
| --- | --- |
| **Bir gün bir film izləyirdim mən,**  **Kiçik bir dialoq eşitdim birdən**  **Sən demə hər rəqəm bir həyat imiş**  **Rəqəmlər sözləri əvəzləyirmiş.**  **Məsələn sıfıra deyilən sözlər,**  **Hər kəsə heyranlıq gətirə bilər.**  **Sıfır bir rəqəm olsa da belə**  **Sevgi hissinə bənzəyir o da.**  **Riyazi mənada heçə bərabər,**  **Saymağa işlənən bir rəqəm deyil.**  **Bir rəqəm yanına gəldiyi zaman** | **Böyük məna kəsb edir,onda o zaman**  **Eləki sıfırlar çoxaldığı an,**  **Rəqəmin dəyəri böyüyür o an.**  **Sevgi hissi də girəndə qəlbə,**  **İnsanda mənəvi bir hiss yaranır**  **Heç bir ölçüyə sığmayan sevgi**  **Böyük və güclü bir eşqi yaradır.**  **Sevginin gücü artdıqca onu**  **İfadə eləmək mümkün olmayır.**  **Necəki sıfırlar çoxaldığı vaxt,**  **Hesaba salmağı mümkün olmayır** |

**Bir oxşar cəhəti də ifadə edəkki, sıfır istəsə bütün rəqəmləri bölər. Ancaq onu bölə bilmirlər. Necəki, Sevginin gücü hər cür qüvvəni udur və sevgini heç bir qüvvə məhv edə bilmir. Buda bizim riyaziyyat aləminə səyahətimiz!!! İndi isə bir az "CIDDI OLAQ"☺☺☺**

****

**6. Gülüş boğçası**

**(aparıcı Ceyhun və Səbinə)**

**Elşad dükanda işləyən satıcıdan soruşur:**

**- Əmi, kilosu 1 manata 7 kq şəkər, kilosu 2 manata 11 kq düyü, kilosu 3 manata 9 kq konfet alsam nə qədər pul verməliyəm?**

**- Oğlum, bizdə şəkər, düyü və konfet o qiymətə deyil. Həmdə o qədər şeyi tək necə aparacaqsan?**

**-Əmi, siz onlara fikir verməyin.Bu mənim riyaziyyat tapşırığım idi.**

**\*\*\*\*\*\*\***

**Müəllimə: -Aydın, şəffaf nə deməkdir?**

**-Bilirdim ee, yadımdan çıxıb.**

**-Yadına salım. Bir tərəfindən baxanda digər tərəfi görünürsə, ona şəffaf deyilir. Bir nümunə göstərə bilərsənmi?**

**-Əlbəttə! Məsələn, açar deşiyi.**

**\*\*\*\*\*\*\***

**Müəllimə: Həyatımızda oksigenin rolu çox böyükdür. Onsuz nəfəs ala bilmərik. Oksigen 1773-cü ildə kəşf olunub.**

**Uşaqlardan biri: -Maraqlıdır, görəsən o vaxta qədər insanlar necə nəfəs alırdılar?**

**\*\*\*\*\*\*\***

**-Kamran, dərslərini nə vaxt oxuyacaqsan?**

**-Kinoya baxandan sonra!**

**-Kinoya baxandan sonra gec olacaq axı!**

**-Ana, unutma ki, oxumaq heç vaxt gec deyil!**

**\*\*\*\*\*\*\***

**Müəllimə Rafidən soruşur:**

**-İngiltərə hardadır?**

**-Bilmirəm.**

**-Get evdə ata-anandan soruş, sabah deyərsən.**

**Rafi axşam bu sualı atasına verir.**

**Ata: -Dəqiq bilmirəm. Məncə çox uzaqda olmaz,çünki,işdə bir ingilis var,hər gün işə piyada gəlir.**

**\*\*\*\*\*\*\***

**Müəllimə uşaqlara sual verir:- Ən xeyirli ev heyvanı hansıdır?**

**Şagirdlərdən biri: - İnəkdir.İnəyin ətindən,südündən, sümüyündən,dərisindən, həm də peyinindən istifadə olunur. Üstəlik adından da söyüş kimi istifadə edirlər.**

**\*\*\*\*\*\*\***

**Müəllimə Zeynəbdən soruşur: - İkiüzlü necə insanlara deyilir?**

**Zeynəb : - Məktəbə gülə gülə gələn uşaqlara.**

**\*\*\*\*\*\*\***

**Əli atasına deyir: -Sabah məktəbdə balaca bir iclas olacaq.**

**-Necə yəni balaca?**

**-Yəni, sən , mən, birdə direktor.**

****

**6. Rəqs (Cəmilə və Əli - "Naz eləmə" rəqsini oynayır )**

**7. "Kainat rəqəmlərdən ibarətdir"**

**(aparıcı Əhməd və Əminə)**

**Qədim zamanlardan insanlar saylara müraciət etmiş, rəqəmləri müxtəlif cür adlandırmışdılar. Onlar qaya daşlarının üzərində mal-qaranın sayını xətlərlə göstərmiş, rəqəmləri müxtəlif formalarda etmişdilər. Həyatını rəqəmlərə həsr edən Pifaqor rəqəmləri Tanrı sayır, riyazi qanunları dünya üzərindəki bütün sistemlərin təməli kimi qəbul edirdi. Onun fikrincə, hər şey riyaziyyat və rəqəmlərlə izah edilə bilərdi. Rəqəmləri həyatının mənasına çevirən Pifaqor kainatdakı bəzi anlayışların qarşılığını rəqəmlərlə ifadə edirdi. Onun fikrincə, hər şey bir rəqəmlə müəyyənləşdirilə bilər.**

**Rəqəmlərdən bəhs etmişkən, gəlin indi də rəqəmlərə aid ingilis dilində bir video çarxı izləyək və daha sonra sizləri "Rəqəmlərin mübahisəsi" adlı riyazi səhnəciyə baxmağa dəvət edirik.**

**8. Rəqəmlərə aid ingilis dilində video çarx. ( (Counting song 10-digits with lyrics)**

****

**9. Rəqəmlərin mübahisəsi (müəllif : Malik Aranlı)**

|  |  |  |
| --- | --- | --- |
| **1.APARICI -Cəmilə**  ***(ayağa durur)***  **Əziz və istəkli rəqəmlər! Bizim "RIYAZIYYAT DÜNYAsı" adlı gecəmizə xoş gəlmisiniz. Bu günkü gecəmiz bəzi ədədlərə və onların “qəribə”xassələrinə həsr edilmişdir.İcazə verin, məclisimizi açıq elan edim. Məclisimizə bir nəfər rəhbər seçmək lazımdır. Bu barədə fikriniz nədir?**  **2. Doqquz-Sərvər**  ***(ədəblə baş əyir)***  **Səkkiz bacım oğludur**  **Üç nəvəmdir, dörd xalam**  **Rəqəmlərin içində**  **Hamıdan ağsaqqalam**  **Bilikdə, dərrakədə**  **Dünyaya gəlmişəm tək.**  **Məclisin rəhbəri də**  **Mən olmalıyam gərək.**  **3. Bir-M.Əli**  ***(Bir tez durub ayağa***  ***hirslə keçir qabağa)***  **Səhv edir doqquz qağa**  **Yersiz keçir qabağa**  **Rəqəmlərin içində**  **Ən qocası vahiddir**  **Rəhbərlik işi yalnız**  **Təkliklərə aiddir**  **Məndən yarandınız siz**  **Yersizdir bu davanız Nəvəm-nəticəmsiniz**  **Mən olmuşam babanız**  **4. Sıfır-Günay**  **Düz danış, ay quru, mən**  **Səndən yarandım məgər?**  **On dəfə böyüyərsən,**  **Sağına keçsəm əgər**  **Bir vergül də götürüb**  **Keçsəm dərhal qarşına**  **On dəfə kiçilərsən**  **Baha oturar sana!**  **5. Bir-M.Əli**  **Lovğalanma sıfır çox!**  **Sənin ki, “qiymətin yox”** | **6. Sıfır- Günay**  **Səhv edirsən, bir qardaş**  **Mənə tay olaydın kaş**  **Bəlkə sənin yanında**  **Yoxdur hörmətim mənim**  **Ancaq hesab elmində**  **Çoxdur şöhrətim mənim**  **Məxrəcinə düşən tək**  **Kəsri sonsuz edirəm**  **Qədrimi bilmirsiniz**  **Mən də küsüb gedirəm**  ***(ağlamsınır)***  **7. İki-Şəms *(İki hirsindən əsir,***  ***Onun sözünü kəsir)***  **Bilirsiniz əzəldən**  **Sevməyirəm yalanı.**  **Təkdir sadə ədədlər**  **Bir mənəm cüt olanı.**  **Cüt ədədlər də mənə**  **Bölünürlər qalıqsız.**  **Məndən qabaq yoldaşlar**  **Danışdılar çox haqsız.**  **Ədalət varsa əgər**  **Mən olmalıyam rəhbər**  **8. Üç- İ.Orxan**  ***(Dərhal ayağa durur)***  **Doqquz kvadratımdır**  **İki mislimdir altı**  **Mən idarə eyləyəm**  **Gərək bu təşkilatı**  **9. Altı-Ilqar**  ***(Altı qalxır ayağa)***  **İkinin üç misliyəm**  **Üçün iki misliyəm.**  **Rəqəmlərin içində**  **Mən hamıdan hirsliyəm.**  **Mən olmalıyam rəhbər.**  **10. Yeddi-Xumar**  **Şanım var, şöhrətim var**  **Yadınıza salın siz**  **Həftədə yeddi gün var**  **Yeddi rəngdir ağ işıq**  **Əzəl gündən olmuşam**  **Rəqəmlərə yaraşıq**  **“Yeddi gözəl” adlanır**  **Nizaminin dastanı**  **Yeddi qardaş ulduz da**  **Bəzəyir asimanı**  **Ədalət varsa əgər**  **Gərək mən olam rəhbər** | **11. Beş-Sevinc**  **Eyləmişəm özümə**  **Düz danışmağı peşə**  **Uşaqlar çox istəyir**  **Yoldaş olalar beşə**  **Ulduzda da beş guşə**  **“İkilər” də istəyir**  **Çalışıb çata beşə**  **Ozünüz anlayırsız**  **Aram yoxdur təriflə**  **Ədalət varsa əgər**  **Mən olmalıyam rəhbər**  **12. Dörd-Aydan**  **İkinin kvadratı**  **Həm də iki misliyəm**  **Rəqəmlərin içində**  **Mən hamıdan hirsliyəm**  **Bir ayda dörd həftə var**  **Bir ildə də dörd fəsil**  **Məclisin rəhbəri də**  **Mən olmalıyam əsil**  **13. Səkkiz-C.Əli**  **Məndə məşhur səkkizəm**  **Dayımdır qoca doqquz**  **Stol üstə uzansam**  **Dərhal oluram sonsuz**  **Üç sıfırla qurtaran**  **Bütün ədədlər mənə**  **Qalıqsız bölünürlər**  **Sözünüz varmı yenə?**  **Ədalət varsa əgər**  **Mən olmalıyam rəhbər.**  **14. Aparıcı-Cəmilə**  ***(asta-asta addımlayır)***  **Çox incitdiniz məni**  **Kəsin mübahisəni**  **Hamınız lazımsınız**  **Bizə işdə, həyatda**  **Sizinlə bir yaranıb**  **Böyük riyaziyyat da**  **Adınızla bağlıdır**  **Planlar ölkəmizdə**  **Hər il, hər gün, hər saat**  **Sayınız artır bizdə**  **Unutmayın hər an siz**  **İnsanlara gərəksiz!!!** |

**Aparıcı - İndi isə gəlin rəqəmlərin hansı məna verdiyini dinləyək. Məşhur Kornelius Aqrippa 1533-cü ildə nəşr etdiyi "Okkult fəlsəfəsi" əsərində rəqəmlərin mənasını belə verdi . - İlahi ilə boşluğun və ya yoxluğun mükəmməl bir qarışığını ifadə edir.**

** - məqsədin rəqəmidir, əlifbanın ilk hərfi olan "A" ilə başlanan hər şeydə aqressivlik və ambisiya formasında təzahür edir.**

** - gündüz və gecə kimi əks anlayışların rəqəmidir. Tarazlıq və kontrast mənasında işlənir, müsbət və mənfi keyfiyyətləri birləşdirərək tarazlıq yaradır.**

**- dəyişkənlik deməkdir, keçmişin, indinin və gələcəyin rəmzi olan üçbucaqla işarə edilir. İstedad və şən əhval-ruhiyyəni ifadə edir, uyğunlaşmaq rəmzidir.**

** - sabitlik və möhkəmlik deməkdir. Onun möhkəmliyi kvadratla- kosmosun tərəfləri, ilin fəsilləri və od, torpaq, hava və su ünsürləri ilə ifadə olunub.**


**C:\Users\HP\Desktop\New folder\vidio\azərbaycan multiki\e12beafc8579aad71a65904c97bfea77.gifC:\Users\HP\Desktop\New folder\vidio\azərbaycan multiki\3defb55ffc1b811d7fcab6507cab5e75.gif - son nəticəni səyahət və sınaqlar vasitəsi ilə əldə edən risk və təhlükə deməkdir. Onda sabitliyin olmaması bir tərəfdən inamsızlığa gətirib çıxara bilər, digər tərəfdən bu, ən xoşbəxt, ən gözlənilməz ədəd sayılır.**

**- inam rəmzidir. İdeal ədəddir.Harmoniya əmələ gətirir.**

** - sirli, məchul və görünməz şeyləri öyrənmək və bilmək yoludur. Yeddi əsas planet, həftənin yeddi günü, yeddi musiqi qamması deməkdir. O, məqsədi (1) və harmoniyanı (6) birləşdirərək, onu həqiqi psixoloji ədədə çevirən öz simmetriyasını yaradır.**

** - maddi uğur rəmzidir. İki kvadratla ifadə olunduğu üçün kamil inam rəmzi sayılır. İki yerə bölünəndə bərabər hissələrə ayrılır (4-4). Yenə bölsən, yenə bərabər hissələrə ayrılacaq (2-2-2-2), bu isə dördqat tarazlıq deməkdir.**

**- elementar ədədlərin ən böyüyü, uğur rəmzidir. Tam inkişaf etdikdə bütöv bir qrupun cizgilərini birləşdirərək nəzarət faktoruna çevrilir. Doqquz ədədi, 3x3-ün hasili kimi, dəyişkənliyi irəliyə doğru hərəkətə çevirir.**

****

**10. Dahilərin həyatından...** **(aparıcı Ceyhun və Səbinə)**

**Hörmətli tədbir iştirakçıları! İndi isə gəlin riyaziyyat dünyasın da bir çox kəşfləri ilə riyaziyyat elminə öz böyük töhfələrini vermiş bəzi dahilərimizin həyatı ilə tanış olaq.**

**1. *Məhşur Marağa rəsədxanasının tikilməsi məsələsi müzakirə olunarkən Hülakü xan görkəmli riyaziyyatçı və astronomu Nəsrəddin Tusidən soru- şur ki, bu qədər xərc nəyə gərəkdir, tikiləcək rəsədxananın nə xeyri olacaq? Buna heç bir cavab vermədən Tusi hökümdarı şəhər yaxınlığına gəzməyə dəvət edir və göstəriş verir ki, dağın başından bir mis qazanı yola tərəf aşağı tullasınlar. Qazan gələrkən çox böyük gurultu etmiş və bu səsi eşidənlər vahimə içində qaçıb canlarını qurtarmışlar. Tusi isə Hülakü xana demişdi: "Hamınızı qorxudan bu hadisənin səbəbi bizə məlum idi və biz sakit oturmuşduq. Elə də Yer üzündə sakit yaşamaq üçün göydəki hadisələri öyrənmək lazımdır".***

**2. *Üzeyir Hacıbəyov Qori seminariyasını bitirdikdən sonra bir müddət riyaziyyat müəllimi işləyib. Onun 1907-ci ildə nəşr etdiyi "Hesab məsəlləri"kitabında ardıcıl olaraq 352 məsələ var idi. Müəllif yazır: "Mənim ümdə qəsdim şagirdlərimizi məsələ həllində müz akirə və mübahisəyə adət etdirməkdir. Çünki çox vaxt şagirdlər hesab məsələlərində sübutlar gətirməyə aciz olurlar". Həmin kitabdan başqa Ü.Hacıbəyovun daha beş hesab məsələləri kitabı nəşr olunub.***

***Üzeyir Hacıbəyov fövqəladə fitri istedadı, böyük fədakarlığı,mükəmməl təhsili, elmi, vətənpərvərliyi, ictimai-siyasi fəaliyyəti ilə xalqımızın böyük şəxsiyyətlərindən biri olmuş,dünya korifeylərinin ön sırasında duran, Azərbaycanı təmsil edən görkəmli şəxsiyyət olmuşdur.***


**3. *Alfred Nobelin öz mükafatının riyaziyyatçılara verilməməsi qərarını Nobelin həyat yoldaşının onu bir riyaziyyatçı ilə aldatdığı mülahizələri irəli sürülüb. Həqiqətdə isə Nobel heç vaxt evli olmayıb. Nobelin riyaziyyata məhəl qoymamasının əsl səbəbi isə məlum deyil.***

**4. *Diogendən soruşurlar: -Səncə nəyə görə insanlar əlillər və dilənçilərə sədəqə verirlər,lakin imkansız filosoflara və müdrik adamlara yardım əli uzatmırlar?***

***Filosof cavab verdi: - Çünki onlar bilirlər ki, istənilən an əlil və ya dilənçi ola bilərlər, lakin heç vaxt filosof ola bilməyəcəklər.***

**Bu da bizim dahilərin həyatından toplayıb hazırladığımız bəzi məlumatlar idi.**

**Əziz iştirakçılarımız, indi isə gəlin riyaziyyatın gündəlik həyatımızda nə dərəcədə mühüm rol oynamasına aid kiçik bir səhnəciyə baxaq.**

****

**11. Riyaziyyat gündəlik həyatımızda**

**(ideya : Aynur Əliyeva)**

**(iştirakçılar:şagird-Əli, ana- Şəms,müəllimə- Cəmilə, satıcı- Ilqar )**

**Hadisə məktəbdə baş verir: Müəllim ev tapşırığını yaza bilmədiyi üçün Əlini danlayır və dəftərinə "2" qiyməti yazır.**

**- Əli, yenə ev tapşırığını yazmamısan?Eyib olsun sənə!Sən riyaziyyatın nə qədər önəmli olduğunu dərk etmirsən hələ...Axı riyaziyyatı bilmədən sən hesablamağı da bacarmayacaqsan. Hesab isə sizə gündəlik həyatınızda çox lazım olacaq. Vaxt gələcək sözlərimi xatırlayıb çox peşman olacaqsan!**

**Əli başını aşağı dikərək utanır. Zəng vurulur və o deyinərək evə yollanır. Evə çatanda anası eyvandan onu çağırır:**

**- Əli evə gəlməmiş get iki çörək və üç qutu kibrit al.**

**Əli dükana gedir və bir ovuc qəpik çıxardaraq satıcıya uzadır :**

**- Əmi, zəhmət olmazsa, mənə 2 çörək və 3 qutu kibrit verin. Pulu isə burdan sayıb götürün.**

**Satıcı: - Oğlum pulu özün niyə hesablayıb vermirsən, məgər sən məktəbə getmirsən?**

**Əli utanaraq başını aşağı dikdi və yanaqları qızardı.**


**Əli: - Əmi mən 5-ci sinifdə oxuyuram, lakin tənbəllik edərək dərs oxumaq, hesablamanı öyrənmək istəmirəm, müəllimimin nəsihətamiz,ibrətamiz sözlərini heç dinləmirəm.**

**Satıcı: - Gözəl balam, riyaziyyatı bilməyən heç bir fənni yaxşı oxumaz.Doğru demişdirlər ki, Riyaziyyat-bütün elmlərin şahı, hesab isə -tacıdır. Dünyanın elə bir məkanı yoxdur ki, orada riyaziyyat tətbiq olunmasın. bütün texnikaların inkişafı, bütün elmi-texniki tərəqqi sırf riyaziyyatla bağlıdır. Gəl sən tənbəlliyin daşını tök ətəyindən, müəllimini diqqətlə dinləyərək dərslərini sevərək oxu. Oldumu?**

**Əli bütün bu hadisələrdən və deyilənlərdən nəticə çıxardı və satıcıya söz verdi.**

**Əli: Əmican, söz verirəm, bu gündən etibarən dərslərimi yaxşı oxuyacaq, müəllimlərimin sözünü diqqətlə dinləyəcək və onların ən sevimli şagirdi olacağam.**

**Satıcı: Afərin mənim balam.Əhsən sənə!**



**12. Musiqi - Məktəb illəri**

**( Oxuyur: Əli, Cəmilə, Şəms, İlqar)**

**Bəzən şirin yuxularda**

**Dönüb şıltaq kiçik qıza**

**Sevinc ilə yüyürürəm**

**Doğma məktəb yollarında**

**Bir vaxt sənin sözlərinə**

**Gizli gizli gülərdik biz**

**Deyəndə ki vaxt gələcək**

**Bu günləri anacaqsız**

***Nəqarət.***

**Əziz müəllim,**

**Dediklərin doğru imiş sətir sətir 2**

**Nə olar sən o günləri**

**Bircə anlıq geri gətir**

**Deyəndə ki saçınızı**

**Qoşa hörük hörmək üçün**

**Uclarına bəyaz lenti**

**Kəpənək tək vurmaq üçün**

**Siz çox şeydən keçəcəksiz**

**Hələ desəm için için**

**Alovlanıb yanacaqsız**

**Onda məni anacaqsız**

***Nəqarət-2***

**+uşaq-2**

**+xorla-2**

**Əziz müəllimim..**

**babbarau...**

****

**13. 20 Yanvar - Qanlı gecə**

**(aparıcı Əhməd və Əminə)**

**Hər bir xalqın, dövlətin tarixində onun acılı şirinli anlarını əks etdirən anlar olur. Belə anlardan bəziləri insanların beynində ən ağrılı, acılı gün kimi həkk olunur. Bu günlərdən biri də Yanvar ayına təsadüf edən 20 ədədidir. Təbii ki, söhbətin nədən getdiyini anladınız. Bu 20 Yanvar- Azərbaycan xalqının qanlı faciəsidir.**

**20 Yanvar 1990-cı il xalqımızın azadlıq mübarizəsinin qəhrəmanlıq səhifəsidir. Azərbaycanın azadlığı və ərazi bütövlüyü uğrunda mübarizə tarixinə qəhrəmanlıq səhifəsi kimi daxil olmuş 1990-cı ilin 20 Yanvarında ölkəmizə qarşı ərazi iddiaları irəli sürən Ermənistanın təcavüzkar hərəkətlərindən və keçmiş SSRİ rəhbərliyinin onlara havadarlığından hiddətlənən, Bakının küçələrinə və meydanlarına çıxaraq buna öz qəti etirazını bildirən geniş xalq kütlələrinə qarşı sovet ordusunun döyüş hissələrinin yeridilməsi Azərbaycanda misli görünməmiş faciəyə gətirib çıxardı.**

**Həmin faciəli günlərdə öz ölkəsinin, xalqının azadlığını, şərəf və ləyaqətini hər şeydən uca tutan mərd Vətən övladları canlarından keçərək şəhidlik zirvəsinə ucaldılar. Böyük itkilərlə, günahsız insanların qətli ilə nəticələnən 20 Yanvar faciəsi öz azadlığına, müstəqilliyinə can atan xalqımızın həm də mübarizliyini, əyilməzliyini, məğrurluğunu nümayiş etdirdi. Məhz bunun nəticəsində uzun illərdən bəri arzusunda olduğumuz müstəqilliyə qovuşduq və ölkəmiz suverenlik əldə etdi.**

**Bu qanlı hadisələrdən illər keçməsinə baxmayaraq, xalqımız o müdhiş gecəni daim xatırlayır, bu faciəni törədənlərə öz dərin nifrətini bildirir. Xalqımızın qan yaddaşında əbədi yaşayacaq 20 Yanvar faciəsini respublikamız hər il ümumxalq hüzn günü kimi geniş qeyd edir.**

**Hamıımızın Azərbaycan adlı bir Vətəni var!Qoynunda dünyaya göz açdığımız, min bir nemətindən dadıb isti qucağında boya-başa çatdığımız bu əvəzolunmaz diyar azərbaycanlı adını qürur və iftixarla daşıyan hər kəs üçün müqəddəs və ülvidir. Müstəqilliyinin çətin yolları ilə kövrək addımlarını atan anamız Azərbaycan övlad məhəbbətinə və köməyinə daim ehtiyac duyur. Onun Qarabağ adlı yarasını sağaltmaq, bütövlüyünü bərpa etmək üçün hamımız əl-ələ verməliyik!**

**İndi isə doğma Azərbaycanımızı necə görmək istədiyimizi əks etdirən Məmməd Arazın bir şeirini təqdim edirik.**

****

**Ayağa dur, Azərbaycan!!!**

**Məmməd Araz**

|  |  |
| --- | --- |
| **Nə yatmısan qoca vulkan, səninləyəm! Ayağa dur Azərbaycan, səninləyəm!**  **Səndən qeyri,biz hər şeyi bölə billik. Səndən qeyri,biz hamımız ölə billik. Bu Şəhriyar harayıdır,Bu Bəxtiyar harayıdır. Ayağa dur Azərbaycan!**  **Bunu bizə zaman deyir, Məzarından baş qaldıran baban deyir: - Nər oğlu nər, səninləyəm! Səninləyəm silah tutan,kulung tutan, yaba tutan, Kösöy tutan nişanlı ər səninləyəm!**  **Ayağa qalx Azərbaycan!  Üfüqünə bir yaxşı bax, Sərhədinə bir yaxşı bax, Sərhədinin kəməndinə bir yaxşı bax!  Dur içindən qorxunu boğ,** | **Ölümünlə qalımını ayırd elə.**  **Dur içindən dovşanı qov,**  **Dur özünü Boz Qurd elə!Atın məni tank altına, Əzin məni xıncım-xıncım  Kəsmir əgər söz qılıncım. Didin məni didim - didim,. Qundaqdakı bir körpəni xilas edim,**  **Oyat bizi ey Yaradan, səninləyəm! Ya birmərrə yatırt bizi, Ya birmərrə oyat bizi. Ya yenidən yarat bizi!  Ey yaradan, səninləyəm!  Səninləyəm, yatmış vulkan.**  **Səninləyəm!  Ayağa dur Azərbaycan,Səninləyəm!** |

**14. Azərbaycan (M.Maqomayev)**

|  |
| --- |
| **Ey əziz anam Azərbaycan**  **Sənə bağlıyam, Azərbaycan**  **Ömrümün mənasısan**  **Qardaşlıq dünyasısan 2**  **Anamın anasısan, Azərbaycan**      **Baharlı yurdum, Azərbaycan**  **Çinarlı yurdum, Azərbaycan**  **Sənsən eşqim, zəfərim**  **Çağlayan göy Xəzərim 2**  **Günəşli al şəhərim Azərbaycan** |

**Musiqi (xorla)**

****

**15. Viktorina**

**İndi isə sizləri "Toplama" , "Çıxma", "Vurma" qruplarının iştirakı ilə maraqlı Viktorinanı izləməyə dəvət edirik.**

|  |  |  |
| --- | --- | --- |
| **Toplama** | **Çıxma** | **Vurma** |
| **Ceyhun,Əminə,Əli,Günay** | **Əhməd, Səbinə,Xumar,Sərvər** | **Cəmilə ,İlqar,Sevinc,İ.Orxan** |
| ***1) 1-dən 9-a qədər rəqəmləri damalara elə yerləşdirin ki, bərabərliklər bərabər olsun.*** | ***1) 1-dən 9-a qədər rəqəmləri damalara elə yerləşdirin ki, bərabərliklər bərabər olsun.*** | ***1) 1-dən 9-a qədər rəqəmləri damalara elə yerləşdirin ki, bərabərliklər bərabər olsun.*** |
| ***Meydança***  ***2)Meydançada uşaqlar***  ***Altı dəstə oldular***  ***Hər dəstədə üç oğlan***  ***Beş nəfər də qız oldu***  ***Bəs oğlanlar qızlardan***  ***Neçə nəfər az oldu?***  ***6 (5-3) = 6\*2=12*** | ***Nənə və nəvə***  ***2)Nənə öz nəvəsindən***  ***Əlli üç yaş böyükdür.***  ***Nəvənin varsa əgər***  ***Yeddi yaşı ay İlqar?***  ***Onda söylə nənənin***  ***Görək neçə yaşı var?***  ***53+7=60*** | ***Neçəsi qalar ?***  ***2)Əlinin beş dəftəri***  ***Leylanın səkkizi var***  ***Hərəsi öz dostuna***  ***Üçün pay versə əgər***  ***İkisinin birlikdə***  ***Neçə dəftəri qalar?***  ***(5-3)+(8-3)=2+5=7*** |
| ***3) 7 şam yanırdı.Onlardan 2 ni söndürdülər. Neçə şam qaldı? (2)*** | ***3) Çəpərə 4 sərçə qondu.2 sərçədə onların yanına gəldi.Orxan dəcəllik edib, sərçələrdən birini vurdu.Yerdə neçə sərçə qaldı?(1)*** | ***3) 2 nəfər yol gedərkən 2 qələm tapdılar. Bunların arxasınca gələn 4 nəfər neçə qələm tapar?***  ***(heç nə qədər)*** |
| ***4) Bütün günü eyni sualı verib də fərqli cavablar aldığımız sual hansıdır? (saat neçədir?)***  ***5) İki at 10 km. yol qaçdı.Hər at neçə km yol qaçdı? (10 km)*** | ***4) Yağış yağanda dovşan hansı ağacın altında dayanır? (yaş ağacın)***  ***5) 2 nəfər 3saat şahmat oynadı. onların hər biri neçə saat şahmat oynadı? (3 saat)*** | ***4) Xumarın atası tanınmış alimdir.Onu hamı Tofiq müəllim deyə çağırır. Tofiq müəllim həm də qayğıkeş atadır.Onun 4 qızı var: Əminə, Cəmilə, Səbinə,.....? Bəs 4-cü qızının adı nədir? (Xumar)***  ***5) 1888 ədədini elə iki yerə bölün ki, hər biri 1000-ə bərabər olsun. ( ~~1888~~ )*** |

**Qiymətləndirmə meyarları:**

|  |  |  |  |
| --- | --- | --- | --- |
| **Qruplar Meyarlar** | **Toplama** | **Çıxma** | **Vurma** |
|  |  |  |  |
|  |  |  |  |
|  |  |  |  |

**Münsiflər heyəti (Vladim müəllim,Diləfruz müəllimə və Bəylər müəllim) şagirdləri qiymətləndirir və hədiyyələri təqdim edir.**

****

**16. Yekun**

**(müəllimin son sözü, təşəkkürü və çıxış üçün sözün**

**məktəb rəhbərliklərinə, qonaqlara verilməsi)**

***Hörmətli tədbir iştirakçıları! Dəyərli vaxtınızı sərf edib bu tədbirdə iştirak etdiyiniz üçün sizə dərin təşəkkürümü bildirirəm.Bu tədbiri təşkil etməklə biz çalışdıq ki, bütün elmlərin şahı olan riyaziyyatı hamıya sevdirək. Çünki müasir İKT-nin inkişaf etdiyi dövrümüzü riyaziyyatsız təsəvvür etmək mümkün deyil. Bununla yanaşı, az da olsa Vətən sevgisi, tarixi qan yaddaşımızı unutmamağı, riyaziyyatın gündəlik həyatımızda nə dərəcədə mühüm rol oynadığını şagirdlərə aşılaya bildiksə, bu bizim uğurumuzdu.***

***Tədbirin keçirilməsində zəhməti olan hər kəsə, xüsusilə, məktəb rəhbərliyinə, direktor müavinlərinə, metodbirləşmə rəhbərimiz Diləfruz müəlliməyə, müəllimlərimiz Natəvan müəlliməyə, Aynur müəllimə, Gülsüm müəllimə , ən başlıcası isə, resurslarından istifadə etdiyim və məsləhət aldığım üçün İmişli rayon Aranlı kənd məktəbinin direktoru Malik Aranlı və Göygöl rayon, Üçtəpə kənd məktəbinin riyaziyyat-informatika müəllimi Nurlan xanım Quliyevaya dərin minnətdarlığımı bildirirəm.***

***Əziz şagirdlərim! Sizədə arzu edirəm ki, həmişə 1-ci olasınız, 2-ci yarınızı tapasınız, heç vaxt 3-cü olmayasınız, evinizin 4 küncü olsun, həyatda hər işiniz 5-ə layiq olsun, 6-cı hissiniz güclü olsun və xoşbəxtlikdən göyün 7-ci qatında olasınız...***

***Və çıxış üçün sözü direktor və müavinlərinə, Diləfruz müəlliməyə verirəm.***